Source: https://geoportaal.maaamet.ee/est/Andmed-ja-kaardid/Kohanimed/Kuidas-asjad-kaivad-p259.html
Timestamp: 2019-05-24 10:56:17+00:00

Document:
Kuidas asjad käivad? | Geoportaal | Maa-amet
Kohanimeregistri metaand...
asukoht: » Andmed ja kaardid » Kohanimed » Kuidas asjad käivad?
...ehk soovitusi
Kohanimekohustusega objektid
Näiteid kohanime määramise otsuste sõnastamisest
Kohanime määramisest planeeringualadel tekkivatele liikluspinnale ja väikekohale
Näide asendiplaani (kaardi) koostamise kohta
Põhjalikumalt saab kohanimede määramisest lugeda Aadressiandmete käsiraamatust.
1.Kohanimed tuleb registreerida Riiklikus Kohanimeregistris (edaspidi kohanimeregister)
Kohanimeseaduse § 4 lg 1 kohaselt on kohanime kohustus järgmistel objektidel:
haldusüksus;
osavald ja linnaosa;
asustusüksus;
aadressikoht ruumiandmete seaduse tähenduses, näiteks tee, tänav, väljak, väikekoht; (NB! väikekohad-näiteks aiandusühistud ja liikluspinnad-näiteks tänavad!)
raudteejaam, rongi- või muu ühissõidukipeatus, lennuväli või -jaam, sadam, tuletorn;
maaüksus, välja arvatud käesoleva paragrahvi lõikes 3 sätestatud juhtudel.
§4 lõige 3: Maaüksus ei ole kohanimekohustusega objekt, kui:
2. Kaks näidet kohanime määramise otsuste sõnastamisest:
Naksitralli Vallavolikogu
Vastavalt Kohanimeseaduse §4, §5 lg4, §6 lg 1 ja 2, §8 punkt 1 ja 2, MTÜ Vilkad Kassid juhatuse liikme Feeliks Kõutsi avaldusele, kohanime määramise eelteatele nr 56 ning arvestades seda et avalikustamisel ettepanekuid ei esitatud,
Naksitralli Vallavolikogu otsustab:
Määrata Naksitralli vallas Kingpooli külas Hiire kinnistu detailplaneeringu koostamisel tekkinud nimeta erateele ametlik kohanimi Juustu tee (asendiplaan lisatud).
Koopia käesolevast otsusest ja asendiplaanist saata 10 päeva jooksul riikliku kohanimeregistri vastutavale ja volitatud töötlejale.
Otsus jõustub teatavaks tegemisest.
Valdur Sammalhabe
Ennemuistse Vallavolikogu
Vastavalt Kohanimeseaduse §4, §5 lg4, §6 lg 1 ja 2, §8 punkt 1 ja 2, Ennemuistse Vallavolikogu 10. jaanuari 2005.a. määrusega nr 5 kehtestatud "Ennemuistse valla kohanime määramise korra" §5 punktile 2, kohanime määramise eelteatele nr 77 ning arvestades seda, et avalikustamisel ettepanekuid ei esitatud,
Ennemuistse Vallavolikogu otsustab:
Määrata Ennemuistse vallas, Reinu külas, Vaderi ja Kriimsilma katastriüksuste detailplaneeringu järgsetele liikluspindadele nimeks vastavalt asukohakaardile 77-1:
1.1. Hundi tee
1.2. Hundi põik
1.3. Rebase tee
1.4. Rebase põik
Feeliks-Rein Ristimets
3. Kohanime määramisest planeeringualadel tekkivatele liikluspinnale ja väikekohale
Vastavalt Kohanimeseadusele ei ole katastriüksus kohanime kohustusega objekt, küll aga liikluspind (näiteks tänav) ja väikekoht (näiteks aiandusühistu), mille nime kasutatakse maaüksuste ja hoonete adresseerimiseks.
Seega ei piisa kui detailplaneeringus määratakse katastriüksustele kohanimed, vaid kohanimi peab olema määratud liikluspinnale, mille järgi adresseeritakse teisi objekte (näiteks tänavale või teele). Kui kohanime ei ole määratud liikluspinnale, mille järgi adresseeritakse tema ääres olevaid katastriüksusi, siis ei saa seda liikluspinna nime kasutada ka teiste objektide adresseerimiseks.
SOOVITUS: Planeeringute kehtestamise otsustes on otstarbekas kehtestada ka kõik tekkivate liikluspindade ja väikekohtade kohanimed, sest sel juhul ei ole vaja hiljem kohanimesid eraldi otsustega kehtestada.
4. Näide asendiplaani (kaardi) koostamise kohta
Kohanime kehtestamise otsuse juurde peab kuuluma ka asendikaart. Sageli on kohanime kehtestamise vajadus planeeringute aladel. Planeeringute joonised on aga liikluspindade (tulevaste teede-tänavate) tervikkujudest üheselt aru­saamiseks tihtilugu liiga detailirohked (liiga suures mõõtkavas ja seetõttu skaneeri­tuna loetamatud) ja ei tule ka väga selgelt välja kuskohas liikluspind täpselt algab ja lõpeb.
Seepärast palumegi eraldi jooniseid, kus on peal kohanime registreerimiseks häda­vajalik info.
Toome ära ühe abistava kirjelduse kuidas kaarti saab teha.
Avate Aadressiandmete kaardirakenduse, otsite üles koha kus asub või hakkab tulevikus asuma liikluspind, millele on nimi määratud (otsinguid saab teha nii koha-aadressi kui katastritunnuse tunnuse alusel. Kaardi kohal üleval reas on nupp "abc"-aadressotsing);
kui olete koha üles leidnud, suurendate kaardipildi sobivasse suurendusastmesse - nõnda, et kogu liikluspind jääks kaardiaknasse ja oleks ka ümbrust piisavalt näha;
edasi võib kaardipilti töödelda kas selle välja trükkides ja väljatrükile liikluspinda joonistades või vajutada klaviatuurilt nuppu "pint screen" ja viies pildi mõnda pilditöötlusprogrammi (näiteks Paint);
tulemuspildil peaks olema selgelt nähtavad olemasolevate katastriüksuste piirid, taustakaart (kas ortofoto või põhikaart) ja loomulikult kehtestatav liikluspind ise.
Lisaks eeltoodule võimaldab X-Gis rakendus trükkida sobilik kaart X-Gis-i vahenditega:
joonistate mõõtjoone vastavale liikluspinna asukohale
valite parempoolsest menüüst tükised
valite sobiva mõõtkava
trükite pealkiraja ja lisainfo väljadele vajalikud tekstid mida soovite näha trükise pealkirja osas
teete linnukese kastikesse Vahemaade mõõtmine (selleks, et teie mõõtejoon tuleks trükisele)
vajutate printerit kujutavale nupule ja trükite või salvestate tulemuse
Viimati muudetud: 14.08.2013 13:41
( Autoriõigus: Maa-amet 2019 )

References: § 4

§4
 §4
 §5
 §6
 §8
 §4
 §5
 §6
 §8
 §5